இதே போன்று இப்போதைக்கு மேலும் 31 வகைச் செடிகள் மற்றும் காய்களை, மரபணுமாற்றம் செய்வதற்கான முயற்சிகள் மேற்கொள்ளப்பட்டு வருகின்றன. அவை நிறைவேறினால், மரபுரீதியான இந்திய மருத்துவத்தின் கதி என்னாகும் என்பதை சிந்தித்துப் பாருங்கள். மரபணுமாற்ற விதைகள் என்பது, தனித்தனியாக ஒவ்வொரு துறையிலும் பாதிப்பை ஏற்படுத்துவது அல்ல. விவசாயம், இயற்கை மருத்துவம், பெரியவர்கள், சிறியவர்கள், அவர்களது அன்றாட வாழ்க்கை, நாட்டின் சுயச்சார்புத் தன்மை என, ஓர் ஒட்டுமொத்த உயிரியல் தாக்குதலே அதன் மூலம் நடத்தப்படும்அபாயம் உள்ளது. அணு ஆயுதத்தாக்கதலுக்கு எந்த வகையிலும் இது குறைந்ததாக இருக்காது.